Julia Gillard

Julia Eileen Gillard (født 29. september 1961 i Barry i Wales) er en australsk politiker som fra 2010 til 2013 var statsminister i Australia. Hun var i samme periode også leder av Australian Labor Party. Hun var Australias første kvinnelige statsminister og den første utenlandsfødte statsminister siden Billy Hughes, som var statsminister i perioden 1915 til 1923.

 Liv og virke 
 Bakgrunn 
Gillard er datter av en walisisk kullgruvearbeider, og har Aneurin Bevan som et av sine politiske forbilder.«Focus and ambition drive Gillard's success» Farm Weekly 24. juni 2010. Besøkt 24. juni 2010

Familien emigrerte i 1966 til Australia for å la datteren vokse i et varmere klima på grunn av hennes astma.«Julia Gillard Interview Transcript»  Australian Story 6. mars 2006. Besøkt 24. juni 2010De bosatte seg i Adelaide. I 1978 ble Gillard uteksaminert fra Unley High School. Deretter studerte hun ved University of Adelaide før hun begynte å studere kunst og juss ved University of Melbourne. Hun ble uteksaminert i 1986. 

 Jurist 
I 1987 begynte hun i advokatfirmaet Slater & Gordon i Werribee i Victoria, hvor hun arbeidet innenfor arbeidsrett.<ref
name="Book review of Gillard Biography"></ref> I 1990, da hun var 29 år, ble hun en av advokatfirmaets partnere.

 Politisk virke 
Hun ble første gang valgt inn i det australske parlamentet fra en krets i Melbourne i 1998 og senere gjenvalgt i 2001, 2004, 2007 og 2010.CV hos det australske parlamentet   . Besøkt 24. juni 2010

I 2006 ble hun valgt til nestleder for Australian Labor Party og 24. juni 2010 ble hun dets leder, etter at statsminister Kevin Rudd trakk seg som følge av lederstriden i partiet.«Julia Gillard er Australias første kvinnelige statsminister», Aftenposten 24. juni 2010. Besøkt 24. juni 2010

Hun vant valget høsten 2010 på tross av en nedgang på 11 seter. 26. juni 2013 tapte hun ledervalget i partiet mot Kevin Rudd. Hun leverte deretter sin avskjedssøknad som statsminister, og Kevin Rudd overtok fra 27. juni 2013.

I 2017 ble hun utnevnt til companion av Order of Australia. Companion (AC) in the General Division of the Order of Australia , Australias generalguvernør.

 Referanser 

 Eksterne lenker 


Kategori:Australske politikere
Kategori:Australske statsministre
Kategori:Order of Australia
Kategori:Personer fra Vale of Glamorgan
Kategori:Personer fra Adelaide